Hrvatski ovčar

Hrvatski ovčar je rasa psa porijeklom iz Hrvatske. To je hrvatska autohtona pasmina i potiče od pasa koje su Hrvati doveli sa sobom migrirajući u ove krajeve. Ti se psi neprekidno uzgajaju u Hrvatskoj, najviše u Slavoniji, od tih dana do danas. Hrvatski ovčar je pažljiv, radišan, žustar i inteligentan pas velike energije i sa snažnom potrebom za ljudskim društvom. Izdržljiv je, otporan na bolesti te skroman u pogledu hrane i držanja. Posjeduje dobro razvijen ovčarski nagon te je odličan pas čuvar. U FCI je priznat pod rednim brojem #277.

 Standardi 

Hrvatski ovčar je pas na donjoj granici srednje visine. Osnovno je crne boje, a karakteristična je kratka dlaka na glavi i nogama. Dlaka na ostatku tijela je duža, valovita do kovrdžava. Visina kod grebena iznosi kod mužjaka i kod ženke 40-50 cm. Pas je nešto izduženog formata (on je oko 10% duži od visine). Glava je relativno laka, klinastog oblika. Njuška se prema lobanjskom dijelu glave odnosi kao 9:11. Ukupna dužina glave iznosi oko 20 cm. Vrat je nešto podignut nad leđnom linijom, gornja i donja linija vrata je ravna. Umjereno je dug, srednje snažan, dubok, dobro zaobljen, mišičav. Koža je bez nabora i gusto je odlakan. Hrvatski ovčar kreće se živahnim kasom, a korak mu je umjerene dužine.

 Vanjski linkovi 

 Hrvatski ovčar (hr)

Kategorija:Hrvatska
Kategorija:Rase pasa